**קורס מיון מבנים במצבי חירום**

לאור הצלחת קורס מיון מבנים ב-ZOOM בחודש נובמבר ודצמבר והבנת חשיבות הכשרת מיון מבנים בקרב הרשויות המקומיות, משרד הבינוי והשיכון יצא בהכשרות נוספת בחודשים הקרובים. שם הקורס: ״מיון מבנים״ לעמידות ברעידות אדמה.

הקורס ייערך בקרב הנדסאים, אדריכלים ומהנדסי בניין הנדרשים להכשרה לסיווג מבנים מסוכנים בשעת חירום.

בעלי המקצוע שיעברו את הקורס יוכלו להיות מרותקים לקיבוץ בחירום, ויהוו כוח עצמאי לתגובה ראשונית ומיידית במיון מבנים.

הקורס הינו ללא עלות.

הקורס יתבצע מרחוק באמצעות תוכנת Zoom, ויכלול 5 מפגשים שייערכו במהלך שבוע רצוף (ימים א'-ה'). כל מפגש יתקיים בין השעות 8:30-16:30.

בין ההרצאות המועברות בקורס: סקירת נזקים ברכיבים מבניים/לא מבניים, סקירת נזקים בתשתיות ומערכות, סיווג מבנים ומערכות קונסטרוקטיביות לצרכי מיון, מיון מבנים עם שלד בטון, מיון מבנים עם שלד פלדה, מיון מבנים טרומיים, מיון מבנים לא שלודים ועוד.

הקורס מעניק תעודת הכשרה לביצוע מיון מבנים לאחר רעידות אדמה, המוענקת על-ידי משרד הבינוי והשיכון ואוניברסיטת אריאל.

המעוניינים בפרטים נוספים ובהרשמה, מוזמנים להתקשר לשרית עושרי, מחלקת הנדסה מועצה אזורית עמק יזרעאל: 04-6520739